Μανόλ Μανόλοφ

Ο **Μανόλ Μανόλοφ** (,  4 Αυγούστου 1925 - 16 Δεκεμβρίου 2008) ήταν Βούλγαρος ποδοσφαιριστής και προπονητής. Κατά την καριέρα του ως ποδοσφαιριστής, αγωνιζόταν ως αμυντικός.

## Βιογραφία
Γεννημένος το 1925 στη Σόφια από πρόσφυγες γονείς από το Κιλκίς, ο Μανόλοφ ξεκίνησε την επαγγελματική του καριέρα στην Ούστρεμ Σόφιας. Εμφανίστηκε σε 57 αγώνες για την Εθνική ομάδα ποδοσφαίρου της Βουλγαρίας και κέρδισε ένα ασημένιο μετάλλιο στους Θερινούς Ολυμπιακούς Αγώνες του 1956 στη Μελβούρνη. Ξεκίνησε βασικός τόσο στον νικηφόρο αγώνα της χώρας του απέναντι στην Μεγάλη Βρετανία με 6-1 όπου έστειλε την ομάδα του στα ημιτελικά, όσο και στον ημιτελικό απέναντι στην Σοβιετική ένωση, αγώνας που αν και η χώρα του ηττήθηκε με 2-1, εν πολλοίς έκρινε το χάλκινο μετάλλιο εκείνης της Ολυμπιάδας. Επίσης, συμμετείχε με την Εθνική ομάδα της χώρας του τόσο στους Ολυμπιακούς Αγώνες του 1952, όσο και σε αυτούς του 1960. Μεταξύ του 1948 και του 1962, αγωνίστηκε σε 239 αγώνες και σκόραρε 8 τέρματα για την ΤΣΚΚΑ Σόφιας. Ορίστηκε ως ο Βούλγαρος Ποδοσφαιριστής της Χρονιάς το 1958. Ο Μανόλοφ κατέκτησε το Βουλγαρικό Πρωτάθλημα 12 φορές (ρεκόρ εγχώριων τίτλων για έναν ποδοσφαιριστή στη Βουλγαρία), καθώς και 4 φορές το Βουλγαρικό Κύπελλο (και τα 16 αυτά τρόπαια με την ΤΣΣΚΑ Σόφιας). Κατέχει μέχρι και σήμερα το ρεκόρ συμμετοχών στα Ντέρμπι της Σόφιας με 35 εμφανίσεις. Κατά την διάρκεια της προπονητικής του καριέρας, προπόνησε την Μπέρο, την ΤΣΚΚΑ Σόφιας, την Εμπάρ Παζαρτζικ, τον Εθνικό Πειραιά, τον Απόλλωνα Αθηνών, την Σλάβια Σόφιας και τον Πανσσεραϊκό μεταξύ άλλων. Ο Μανόλοφ ως προπονητής, έπαιξε σημαντικό ρόλο στην εξέλιξη ενός από τους μεγαλύτερους ποδοσφαιριστές του βουλγαρικού ποδοσφαίρου, του Χρίστο Στόισκοφ. Συγκεκριμένα, το 1984 ο Στόισκοφ μεταγράφηκε στην ΤΣΣΚΑ κατόπιν αιτήματος του Μανόλ Μανόλοφ, ενώ ο παίκτης δήλωσε αργότερα πως *«Ο Μανόλ Μανόλοφ βοήθησε στην ανάπτυξή μου φέρνοντάς με σε έναν μεγάλο σύλλογο όπως η ΤΣΣΚΑ. Δεν θα τον ξεχάσω ποτέ»*.

## Διακρίσεις

### Ως παίκτης

* **[[ΤΣΣΚΑ Σόφιας (ποδόσφαιρο)|ΤΣΣΚΑ Σόφιας]]**
** Πρωτάθλημα Βουλγαρίας **(12)**: 1948, 1951, 1952, 1954, 1955, 1956, 1957, 1958, 1959, 1960, 1961, 1962
** Κύπελλο Βουλγαρίας **(5)**: 1951, 1954, 1955, 1960,1961

### Ως προπονητής

* **[[ΤΣΣΚΑ Σόφιας (ποδόσφαιρο)|ΤΣΣΚΑ Σόφιας]]**
** Πρωτάθλημα Βουλγαρίας: 1971, 1972, 1973
** Κύπελλο Βουλγαρίας: 1972, 1973, 1985
** Κύπελλο Σοβιετικού Στρατού: 1985

## Παραπομπές


## Εξωτερικοί σύνδεσμοι
* Ο Βούλγαρος ρέκορντμαν Μανόλοφ απεβίωσε, UEFA.com

Κατηγορία:Βούλγαροι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ολυμπιακής ομάδας Βουλγαρίας
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές στους Θερινούς Ολυμπιακούς Αγώνες 1952
Κατηγορία:Ποδοσφαιριστές στους Θερινούς Ολυμπιακούς Αγώνες 1956
Κατηγορία:Ολυμπιονίκες του ποδοσφαίρου
Κατηγορία:Βούλγαροι Ολυμπιονίκες
Κατηγορία:Ποδοσφαιριστές στους Θερινούς Ολυμπιακούς Αγώνες 1960
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Βούλγαροι προπονητές ποδοσφαίρου
Κατηγορία:Προπονητές ποδοσφαίρου ΤΣΣΚΑ Σόφιας
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Εθνικού Πειραιώς
Κατηγορία:Προπονητές ποδοσφαίρου Πανσερραϊκού